PATVIRTINTA

 Klaipėdos rajono savivaldybės tarybos

 2019 m. rugpjūčio 29 d. sprendimu Nr. T11-265

**KLAIPĖDOS RAJONO SAVIVALDYBĖS TARPTAUTINIO BENDRADARBIAVIMO TARYBOS NUOSTATAI**

1. **BENDROSIOS NUOSTATOS**
2. Klaipėdos rajono savivaldybės tarptautinio bendradarbiavimo taryba (toliau - Taryba) yra nuolatinė patariamojo pobūdžio institucija, padedanti Klaipėdos rajono savivaldybei (toliau – Savivaldybė) spręsti ir koordinuoti Savivaldybės tarptautinio bendradarbiavimo klausimus.
3. Taryba savo darbe vadovaujasi Klaipėdos rajono savivaldybės tarybos (toliau – Savivaldybės taryba) sprendimais, LR įstatymais, LR Vyriausybės nutarimais bei kitais teisės aktais.
4. Tarybos pasiūlymai tarptautinio bendradarbiavimo klausimais Savivaldybės tarybai, Savivaldybės Merui, Savivaldybės administracijai bei kt. Savivaldybei pavaldžioms įstaigoms yra rekomendacinio pobūdžio.
5. Tarybą sudaro ir jos pirmininką bei pavaduotoją skiria Savivaldybės taryba savo įgaliojimų laikui.
6. Tarybos nuostatus tvirtinta Savivaldybės taryba.
7. **TARYBOS FUNKCIJOS**
8. Taryba atlieka šias funkcijas:
	1. svarsto Savivaldybės jungimosi į savivaldybių sąjungas, bendradarbiavimo su užsienio šalių savivaldybėmis, prisijungimo prie tarptautinių savivaldos organizacijų ar kitų tarptautinių organizacijų galimybes;
	2. teikia siūlymus dėl bendradarbiavimo su užsienio partneriais, su kuriais užmegzti ryšiai, plėtojimo, konkrečių veiklų, savo kompetencijos ribose prižiūri galiojančių tarptautinio bendradarbiavimo sutarčių įgyvendinimą;
	3. svarsto lėšų poreikį Savivaldybės tarptautinių ryšių su galimais ir esamais užsienio partneriais plėtojimui;
	4. svarsto dokumentų, susijusių su tarptautinio bendradarbiavimo plėtra Savivaldybėje, projektus ir teikia su jais susijusius pasiūlymus Savivaldybės tarybai ir Savivaldybės administracijai;
	5. priima sprendimus klausimais, susijusiais su Klaipėdos rajono savivaldybės tarptautinių projektų programa, ir teikia Klaipėdos rajono savivaldybės administracijos direktoriui siūlymus dėl dalinio išlaidų finansavimo skyrimo pareiškėjams, pateikusiems paraiškas šiai programai.
9. **TARYBOS TEISĖS**
10. Taryba, vykdydama savo funkcijas, turi teisę:
	1. kviesti savo posėdžiuose dalyvauti Savivaldybės institucijų, įstaigų, jų padalinių atstovus, taip pat įvairių kitų organizacijų atstovus sprendžiant klausimus, susijusius su Savivaldybės tarptautiniu bendradarbiavimu, bei klausimus, susijusius su Klaipėdos rajono savivaldybės tarptautinių projektų programos įgyvendinimu;
	2. gauti reikiamą informaciją iš Savivaldybės administracijos ir Savivaldybei pavaldžių įstaigų;
	3. atstovauti Savivaldybę kitose įstaigose, organizacijose savo kompetencijos klausimais;
	4. priimti rekomendacinio pobūdžio sprendimus pagal savo kompetenciją.
11. **TARYBOS SUDĖTIS IR DARBO ORGANIZAVIMAS**
12. Tarybą sudaro 9 nariai: Tarybos pirmininkas – Savivaldybės meras, 4 Savivaldybės tarybos nariai ir 4 Savivaldybės administracijos atstovai. Tarybos pavaduotojas tvirtinamas Klaipėdos rajono savivaldybės tarybos sprendimu.
13. Tarybos pirmininkas vadovauja Tarybos darbui, atstovauja jai, sudaro posėdžių darbotvarkes ir šaukia posėdžius, o jam nesant tai atlieka Tarybos pirmininko pavaduotojas.
14. Taryba renkasi esant poreikiui, bet ne rečiau kaip 2 (du) kartus per metus.
15. Tarybos posėdis yra teisėtas, jeigu jame dalyvauja ne mažiau kaip pusė Tarybos narių. Sprendimai priimami paprasta balsų dauguma, o balsams pasiskirsčius po lygiai, lemiamas yra pirmininkaujančio balsas. Tarybos pirmininkas gali siūlyti sprendimą priimti elektroniniu būdu (elektroniniu paštu).
16. Su posėdžio nariams pateikiama darbotvarke Tarybos nariai supažindinami ne vėliau kaip prieš 2 darbo dienas iki posėdžio. Posėdžio metu darbotvarkė gali būti papildoma Tarybos narių teikimu, jei tam pritaria ne mažiau kaip pusė dalyvaujančių Tarybos narių.
17. Tarybos sprendimus pasirašo posėdžio pirmininkas ir sekretorius.
18. **BAIGIAMOSIOS NUOSTATOS**
19. Tarybą techniškai aptarnauja (praneša Tarybos nariams apie posėdžių laiką ir vietą, pateikia Tarybos nariams posėdžių medžiagą, rengia Tarybos posėdžių protokolus) Savivaldybės administracijos Strateginio planavimo ir investicijų skyrius.
20. Kartą per metus Taryba informuoja Klaipėdos rajono savivaldybės tarybą apie savo veiklą.
21. Šie nuostatai gali būti panaikinti, pakeisti ar papildyti Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_